*Målet med nedenstående opgave er at gøre jer (elever) bevidste om de fortællinger, der knytter sig til genstanden, og hvordan man kan bruge historie (fx en statue, et monument eller andre erindringssteder) til at kommunikere og give udtryk for sine holdninger.*

*I denne opgave skal I bruge det, I allerede ved om genstanden – både fra da I var ude og kigge på den og fra de kilder, I fik i forbindelse med arbejdet med genstandens ophav.*

1. Er der noget bestemt, vi gerne skal mene eller føle, når vi kigger på genstanden? Hvis ja, hvilken?
2. De symboler, du har fundet på genstanden, kan du finde ud af, hvad de har af betydning ud fra dine kilder? Hvis ja, beskriv det.
3. Har teksten på genstanden et budskab/noget den gerne vil fortælle os? Hvis ja, hvad?
4. Vil **tekstens fortælling** gerne have os til at synes/føle noget bestemt? Hvis ja, beskriv hvad det er, og hvorfor du er kommet frem til det.
5. Kan vi stole på fortællingen, som genstanden har? Beskriv hvorfor/hvorfor ikke.
6. Er der nogen, der har haft en fordel ud af skabe genstanden med den fortælling, genstanden og teksten har? Hvis ja, forklar hvordan og hvorfor.
7. Prøv at forestille dig, at en anden person, der gerne ville fortælle en anden historie, havde skabt genstanden. Beskriv personen og hvordan genstanden ville se ud, hvis de havde skabt den.